નવી દિલ્હીઃ ઉડાણ ભર્યા બાદ ફ્લાઈટમાં એક ગર્ભવતી મહિલાએ બાળકને જન્મ આપ્યો, જે બાદ મુંબઈના એરપોર્ટ પર વિમાનનું ઈમરજન્સી લેન્ડિંગ કરાવવામાં આવ્યું. આ મામલો એતિહાદ એરવેઝની અબૂધાબીથી જકાર્તા જઈ રહેલી ફ્લાઈટનો છે. જણાવવામાં આવી રહ્યું છે કે ઉડાણ ભર્યા બાદ ફ્લાઈટમાં ગર્ભવતી મહિલાને પ્રસવ પીડા શરૂ થઈ ગઈ અને તેણે એક બાળકને જન્મ આપ્યો. જેના તુરંત બાદ ફ્લાઈટને મુંબઈ ડાયવર્ટ કરવાનો ફેસલો લેવામાં આવ્યો, જ્યાં એતિહાદ એરવેઝના વિમાનની ઈમરજન્સી લેન્ડિંગ કરાવવામાં આવી. વિમાનની લેન્ડિંગ બાદ તુરંત મહિલા અને નવજાતને સ્થાનિક હોસ્પિટલમાં દાખલ કરવામાં આવ્યા.